Tour de Francia 2014

O Tour de Francia 2014 foi a 101ª edición da carreira ciclista máis importante do mundo. O seu percorrido comezou o 5 de xullo na cidade inglesa de Leeds e rematou o 27 de xullo en París. Os equipos participantes foron 22, 18 deles de categoría UCI ProTour (primeira división do ciclismo) e os outros 4 de categoría UCI Profesional Continental, convidados pola organización da carreira. O número de ciclistas participantes foi polo tanto de 198 (9 por equipo).

A carreira presentou as ausencias salientables de Nairo Quintana que viña de gañar o Giro de Italia, e Bradley Wiggins que estaba a preparar a Vuelta a España. Ningún ciclista galego participou nesta edición. Os principais favoritos eran Chris Froome e Alberto Contador, que viñan de gañar a meirande parte das carreiras anteriores nas que competiran. Tamén salientables eran as presenzas de Vincenzo Nibali e Alejandro Valverde na carreira, así como as de Joaquim Rodríguez e Andy Schleck que non chegaban cunha boa preparación. Non obstante, as caídas dos dous grandes favoritos (Froome e Contador) na primeira semana de carreira supuxo o seu abandono e que a disputa pola clasificación xeral quedase en mans doutros corredores.

A vitoria final foi para o italiano Vincenzo Nibali que aproveitou a súa ocasión dominando a clasificación xeral con moita vantaxe, gañando 4 etapas, e vestindo o Maillot jaune (amarelo) en 18 das 21 etapas do Tour. Esta vitoria supuxo que Nibali entrase nun pequeno grupo de corredores que ó longo da historia gañaron a tres grandes voltas (Giro de Italia, Tour de Francia e Vuelta a España), composto por Jacques Anquetil, Felice Gimondi, Eddy Merckx, Bernard Hinault e Alberto Contador. O resto das clasificacións foron gañadas por:
 Maillot vert (verde) da clasificación por puntos: Foi para o eslovaco Peter Sagan, que dominou esta clasificación durante toda a carreira malia non gañar ningunha etapa.
 Maillot à pois rouges (a puntos vermellos) da clasificación da montaña: Foi para o polaco Rafal Majka, seguido de preto polo líder da clasificación xeral Vincenzo Nibali, que chegou a liderar esta clasificación nunha das etapas dos Pireneos.
 Maillot blanc (branco) da clasificación dos xoves: Foi para o francés Thibaut Pinot, terceiro da clasificación xeral, despois de que o tamén francés Romain Bardet o levase posto durante a primeira metade da carreira.
 Clasificación por equipos: Venceu o equipo francés AG2R La Mondiale.
 Premio da combatividade: Foi para Alessandro de Marchi pola súa frecuente presenza en escapadas.
O alemán Marcel Kittel tamén tivo unha actuación moi salientable acadando catro triunfos parciais en chegadas ao sprint, unha delas en París, e sendo o primeiro líder da carreira.

 Etapas 
 Etapa Data Percorrido km  Gañador Líder 1.ª  5 de xullo   Leeds- Harrogate 191   Marcel Kittel   Marcel Kittel   2.ª  6 de xullo   York- Sheffield 16px|Etapa de media montaña 201   Vincenzo Nibali     Vincenzo Nibali 3.ª  7 de xullo   Cambridge- Londres 155   Marcel Kittel   Vincenzo Nibali 4.ª  8 de xullo  Le Touquet-Paris-Plage-Villeneuve-d'Ascq 164   Marcel Kittel   Vincenzo Nibali  5.ª  9 de xullo   Ypres-Arenberg Porte du Hainaut 152,5   Lars Boom   Vincenzo Nibali 6.ª  10 de xullo  Arrás-Reims 194   André Greipel    Vincenzo Nibali  7.ª  11 de xullo  Épernay-Nancy 233   Matteo Trentin    Vincenzo Nibali 8.ª  12 de xullo  Tomblaine-Gérardmer La Mauselaine 16px|Etapa de media montaña 161   Blel Kadri    Vincenzo Nibali 9.ª  13 de xullo  Gérardmer-Mulhouse 16px|Etapa de media montaña 166   Tony Martin     Tony Gallopin  10.ª  14 de xullo  Mulhouse-Planche des Belles Filles 16px|Etapa de montaña 161   Vincenzo Nibali   Vincenzo Nibali      11.ª  16 de xullo  Besanzón-Oyonnax 16px|Etapa de media montaña 186   Tony Gallopin   Vincenzo Nibali  12.ª  17 de xullo  Bourg-en-Bresse-Saint-Étienne 183   Alexander Kristoff   Vincenzo Nibali 13.ª  18 de xullo  Saint-Étienne-Chamrousse 16px|Etapa de montaña 200   Vincenzo Nibali   Vincenzo Nibali   14.ª  19 de xullo  Grenoble-Risoul 16px|Etapa de montaña 177   Rafal Majka   Vincenzo Nibali   15.ª  20 de xullo  Tallard-Nimes 222   Alexander Kristoff   Vincenzo Nibali        16.ª  22 de xullo  Carcasona-Bagnères-de-Luchon 16px|Etapa de media montaña237   Michael Rogers   Vincenzo Nibali   17.ª  23 de xullo  Saint-Gaudens-Saint-Lary-Soulan 16px|Etapa de montaña 125   Rafal Majka   Vincenzo Nibali   18.ª  24 de xullo  Pau-Hautacam 16px|Etapa de montaña 145   Vincenzo Nibali   Vincenzo Nibali   19.ª  25 de xullo  Maubourguet Pays du Val d’Adour-Bergerac 208   Ramunas Navardauskas    Vincenzo Nibali 20.ª  26 de xullo  Bergerac-Périgueux 16px|Contra o reloxo individual 54 (CRI)  Tony Martin     Vincenzo Nibali 21.ª  27 de xullo  Évry-París 136   Marcel Kittel   Vincenzo Nibali   Total  3.663   Vincenzo Nibali

 Clasificación xeral 
A seguinte táboa amosa as dez primeiras posicións da clásificación xeral trala última etapa do Tour 2014:
PosiciónCiclistaEquipoTempo 25px  Vincenzo Nibali || Astana Pro Team || align=right| 89h 59' 06"2.º   Jean-Christophe Péraud  Ag2r La Mondiale  + 07' 37"3.º   Thibaut Pinot  FDJ.fr  + 08' 15"4.º   Alejandro Valverde  Movistar Team  + 09' 40"5.º   Tejay van Garderen  BMC Racing Team  + 11' 24"6.º   Romain Bardet  Ag2r La Mondiale  + 11' 26"7.º   Leopold Konig  Team NetApp-Endura  + 14' 32"8.º   Haimar Zubeldia  Trek Factory Racing  + 17' 57"9.º   Laurens ten Dam  Belkin-Pro Cycling  + 18' 11"10.º   Bauke Mollema  Belkin-Pro Cycling  + 21' 15"

 Véxase tamén 
 Ligazóns externas 
 Páxina web oficial do Tour de Francia 
 Clasificacións do Tour de Francia, en Marca 

Categoría:Ciclismo en 2014
Categoría:Tour de Francia